Die Waenhuis Gastehuis | LekkeSlaap
Die Waenhuis Gastehuis: Hooffoto's
Die Waenhuis Gastehuis: Double Rooms
Adres: Caledonstraat 11, George, 6529, Wes-Kaap
Die Waenhuis Gastehuis is 'n lieflike gastehuis in Caledonstraat in George.
Dié huis is 170 jaar oud en bied 11 en suite-slaapkamers. Elke kamer het 'n unieke styl en karakter, met 'n dubbelbed of 2 enkelbeddens en 'n badkamer met 'n stort of 'n bad en stort. Perkallinne en handdoeke word voorsien. Elke kamer het 'n TV met DStv, asook WiFi. Tee- en koffiemaakgeriewe en sjerrie word voorsien. Elke kamer het ook 'n verwarmer of ondervloerse verhitting en sommige kamers het lugversorging, yskassies en kluise. Daar is ook 'n kamer het 'n gesellige kaggel.
Die gastehuis het 'n sitkamer met Victoriaanse kaggel, asook 'n eerlikheidskroeg. Die ontbytkamer het 'n Dover-stoof en bied 'n smullekker plaas-ontbyt. Ontbyt kan ook op die patio in die tuin geniet word. Ontbyt bestaan uit koffie, tuisgebakte brood en croissants, tuisgemaakte konfyt, verskeie koue maaltye en kaas. 'n Warm ontbyt is op versoek beskikbaar.
Die tuin bied 'n rustige atmosfeer na 'n besige dag en bestaan uit lieflike bome, verskeie blomme en 'n swembad. Daar is 'n konferensielokaal beskikbaar vir 24 gaste waar opleiding, funksies en vergaderings gehou kan word. Ons kan ook spyseniering voorsien indien nodig.
Die gastehuis is ideaal geleë vir toeriste en sakereisigers wat die Tuinroete besoek. Daar is verskeie strande, soos Heroldsbaai, Glentana en Victoriabaai in die omgewing, en George bied ook lieflike staproetes en bergklim-opsies. Gaste kan ook die plaaslike gholfbaan besoek, vierwielmotorfietsry, branderplankry, duik of visvang. Silver Lily Cheese Farm en Redberry Farm is ook 'n besoek werd met doendinge soos hindernisbane, Bubble Ball en aarbeie pluk.
4.6 uit 5van 2 resensies vir Die Waenhuis Gastehuis
Caledonstraat 11, George, 6529, Wes-Kaap
Gaste dink Die Waenhuis Gastehuis het 'n uitstekende ligging
https://travelground.imgix.net/AAEAAQAAAAAAAAAAAAAAJDMzN2ViYTM3LWZlMGMtNDc1Ny04NDA1LWJlMWFiZDdhNjg0NQ?w=1440&h=960&fit=crop&auto=enhance,format,compress&q=80 Vanaf R1 300 per nag, vir 2 mense 2 5 1 5 11 Caledon Streett George 6529 Wes-Kaap 086 999 0018 14:00-19:00 11:00 -33.95323540693 22.459644556111